b'\n_START_ARTICLE_\nLeshan\n_START_PARAGRAPH_\nLeshan (Forenklet kinesisk: \xe4\xb9\x90\xe5\xb1\xb1; tradisjonell kinesisk: \xe6\xa8\x82\xe5\xb1\xb1; pinyin: L\xc3\xa8sh\xc4\x81n) er et kinesisk byprefektur i provinsen Sichuan, ca. 130 km s\xc3\xb8r for Chengdu. Arealet er p\xc3\xa5 12\xc2\xa0826 km\xc2\xb2 og folketallet p\xc3\xa5 knappe 3,48 millioner innbyggere (2004)._NEWLINE_Der de tre elvene Minjiang, Dadu og Qingyi m\xc3\xb8tes er Leshans st\xc3\xb8rste severdighet. Det er kjempebuddhaen i Leshan, hogd ut av fjellsiden av buddhistiske munker mellom \xc3\xa5rene 719 og 803. H\xc3\xb8yden er p\xc3\xa5 71 m, skuldrene er 28 m brede, og dette gj\xc3\xb8r den til verdens st\xc3\xb8rste statue av Buddha. Hodet alene har en h\xc3\xb8yde p\xc3\xa5 15 meter og en bredde p\xc3\xa5 10 meter. \xc3\x98rene er syv meter lange og et fotballag han f\xc3\xa5 plass p\xc3\xa5 stort\xc3\xa5en._NEWLINE_Statuen ble til for \xc3\xa5 temme den farlige virvelstr\xc3\xb8mmen der elven Dadu rant ut i Minjiang.'